open-index/open-wikipedia-markdown huggingface dataset:
חצר אדר (אתר מקראי)

**חצר אדר** הוא אתר המוזכר בספר במדבר בגבול הדרומי של ארץ ישראל.

## במקורות
חצר אדר מוזכר בתנ"ך פעם אחת, בתיאור גבולה הדרומי של ארץ ישראל המחולקת לשבטים:
:"... זֹאת הָאָרֶץ אֲשֶׁר תִּפֹּל לָכֶם בְּנַחֲלָה אֶרֶץ כְּנַעַן לִגְבֻלֹתֶיהָ. וְהָיָה לָכֶם פְּאַת נֶגֶב מִמִּדְבַּר צִן עַל יְדֵי אֱדוֹם וְהָיָה לָכֶם גְּבוּל נֶגֶב מִקְצֵה יָם הַמֶּלַח קֵדְמָה. וְנָסַב לָכֶם הַגְּבוּל מִנֶּגֶב לְמַעֲלֵה עַקְרַבִּים וְעָבַר צִנָה והיה [וְהָיוּ] תּוֹצְאֹתָיו מִנֶּגֶב לְקָדֵשׁ בַּרְנֵעַ וְיָצָא **חֲצַר אַדָּר** וְעָבַר עַצְמֹנָה. וְנָסַב הַגְּבוּל מֵעַצְמוֹן נַחְלָה מִצְרָיִם וְהָיוּ תוֹצְאֹתָיו הַיָּמָּה."

תיאור מקביל מופיע בספר יהושע:
:"וַיְהִי הַגּוֹרָל לְמַטֵּה בְּנֵי יְהוּדָה לְמִשְׁפְּחֹתָם אֶל גְּבוּל אֱדוֹם מִדְבַּר צִן נֶגְבָּה מִקְצֵה תֵימָן. וַיְהִי לָהֶם גְּבוּל נֶגֶב מִקְצֵה יָם הַמֶּלַח מִן הַלָּשֹׁן הַפֹּנֶה נֶגְבָּה. וְיָצָא אֶל מִנֶּגֶב לְמַעֲלֵה עַקְרַבִּים וְעָבַר צִנָה וְעָלָה מִנֶּגֶב לְקָדֵשׁ בַּרְנֵעַ וְעָבַר חֶצְרוֹן וְעָלָה אַדָּרָה וְנָסַב הַקַּרְקָעָה. וְעָבַר עַצְמוֹנָה וְיָצָא נַחַל מִצְרַיִם והיה [וְהָיוּ] תֹּצְאוֹת הַגְּבוּל יָמָּה זֶה יִהְיֶה לָכֶם גְּבוּל נֶגֶב."

רב סעדיה גאון תרגם את "חצר אדר" ל"רפח", באופן דומה לתרגום של "חצרון", "חצור" ו"חצרים".

שושנק הראשון ברשימת מסעו הידוע כ"מסע שישק", מזכיר מקום בשם "אדר", שיש שייחסו אותו לחצר אדר.

## משמעות השם
בהתאם לתרגום של רב סעדיה גאון, היו שראו את הדגש בשם על המילה הראשונה "חצר", וראו את חצר אדר כשם נרדף ל"חצרון". לעומת זאת, היו שראו את "חצר" כשם לוואי שמתאר את המקום כחוות בודדים, ושמו את הדגש על השם "אדר". מנשה הראל מזהה את המונח "חצר" עם חד'ירה בערבית, המציינת מכתש.

## זיהוי
יש שזיהו את "חצר אדר" עם חצרון, שמוקמה דרומית מזרחית לבאר שבע. יוחנן אהרוני זיהה בשנת 1957 מצודה מעל עין קדיס, אותה הוא זיהה עם "חצר אדר". מצודה זאת נמצאת דרומית לעין קודיראת המזוהה עם קדש ברנע.

צבי אילן זיהה את חצר אדר בכונתילת עג'רוד, כ-50 קילומטר דרומית לקדש ברנע.

מנשה הראל מזהה את חצר אדר בעין מע'ארה.

## הערות שוליים

קטגוריה:ישראל: גאוגרפיה
קטגוריה:אתרי המקרא
קטגוריה:נחלת שבט יהודה
קטגוריה:מילים יחידאיות בתנ"ך
Seniran Auto

**Seniran Auto** היא יצרנית רכב סנגלית אשר הוקמה בשנת 2006 בסנגל בשותפות עם יצרנית הרכב האירנית איראן חודרו.

## שותפות עם "Iran Khodro"
**Iran Khodro** היא חברה ציבורית משותפת מניות המנהלת מפעלים לייצור סוגים שונים של כלי רכב וחלקים. איראן חודרו מייצרת כלי רכב תחת 13 שמות מותג. בסיס החברה בטהראן.

החברה הפכה ליצרנית הרכב הגדולה ביותר במזרח תיכון, מרכז אסיה וצפון אפריקה. בשנת 2006 יצרה 550,000 כלי רכב (השנה האיראנית מתחילה ב-21 במרץ). החברה הקימה מיזמים משותפים עם שותפים זרים על 4 יבשות. לחברה יש קשרים ארוכי טווח עם יצרנים אירופאים ואסיאתיים, כולל סיטרואן ופיג'ו, ומרכיבה ומייצרת מספר מודלים תחת רישיון של חברות אלו.

בשנת 2006 נכנסה לשותפות עם החברה הסנגלית "Seniran Auto" להרכבה וייצור מדגמיה בסנגל. בסיס החברה בדקאר.

הדגם הראשון שמיוצר משנת 2007 הוא איקו סמאנד.

## דגמים בייצור
* "IKCO Dena" - בתצורת 4 דלתות סדאן.
* "IKCO Runna" - בתצורת 4 דלתות סדאן.
* "IKCO Arisun" טנדר.
* "IKCO Samand Soren" - בתצורת 4 דלתות סדאן.
* "Saba" - דגם קומפקטי - בתצורת 5 דלתות הצ'בק.
* "פיג'ו פארס" - 4 דלתות סדאן (מבוססת על פיג'ו 405).

## קישורים חיצוניים
* 
* 

## הערות שוליים

קטגוריה:יצרני רכב סנגליים
קטגוריה:כלי רכב המיוצרים בסנגל
Drowned World Tour

**Drowned World Tour** הוא סיבוב ההופעות החמישי של הזמרת-יוצרת האמריקאית מדונה, אשר התקיים באירופה ובאמריקה הצפונית. סיבוב ההופעות כלל בתוכו כ-47 הופעות בסך הכול, והוא החל ב-9 ביוני 2001, והסתיים, ב-15 בספטמבר 2001.

סיבוב הופעות זה נועד לקדם את שני אלבומיה של מדונה, *[[Music (אלבום)|Music]]* ו-*[[Ray of Light]]*.

## רקע
ביוני 2001, יצאה מדונה לסיבוב ההופעות. את ההופעה הראשונה היא קיימה בברצלונה שבספרד. בין היתר, שרה מדונה במהלך הסיבוב שירים משלל אלבומיה; *[[Ray of Light]]*, ,  ו-*[[Madonna (אלבום)|Madonna]]*.

כמו כן, סיבוב ההופעות גרף 76.8 מיליון דולר.

## רשימת השירים
להלן רשימת השירים אשר בוצעו במהלך סיבוב ההופעות:

# "Drowned World/Substitute for Love" (מסתיים עם קטעים מתוך השירים "Music", "", "" ו-"Impressive Instant")
# "Impressive Instant"
# "Candy Perfume Girl"
# "Beautiful Stranger" (מסתיים עם קטע מתוך השיר "")
# "Ray of Light" (מסתיים עם קטע מתוך השיר "Drowned World/Substitute For Love")
# "" (וידאו קליפ)
# "Frozen" (רמיקס)
# "Open Your Heart Swell"
# "Nobody's Perfect"
# מחרוזת:
#* "Mer Girl" (חלק ראשון)
#* "Sky Fits Heaven"
#* "Mer Girl" (חלק שני)
# "What It Feels Like for a Girl" (רמיקס) (וידאו קליפ)
# "I Deserve It"
# "Don't Tell Me"
# "Human Nature"
# "The Funny Song"
# "Secret"
# "Gone"
# "Don't Cry for Me Argentina" (קטע אינסטרומנטלי)
# "Lo Que Siente La Mujer" (גרסה ספרדית לשיר "What It Feels Like for a Girl")
# "La Isla Bonita"
# "Holiday" (משלב בתוכו את השירים "Music Sounds Better with You" ו-"Fate")
# "Music" (משולב בתוכו את השיר "Trans-Europe Express")

## תאריכי הופעות

## הופעות שבוטלו

## קישורים חיצוניים

## הערות שוליים

קטגוריה:סיבובי הופעות מ-2001
קטגוריה:סיבובי הופעות של מדונה
קטגוריה:סיבובי הופעות בממלכה המאוחדת
קטגוריה:סיבובי הופעות בצרפת
פרס מפעל חיים של ה-NBA

[שמאל|ממוזער|190px|[ביל ראסל, הזוכה הראשון בפרס מפעל חיים]]
**פרס מפעל חיים של ה-NBA** (באנגלית: **NBA Lifetime Achievement Award**) הוא פרס מפעל חיים המוענק מדי שנה על ידי ליגת ה-NBA לכדורסלן עבר, אשר הפגין מצוינות על מגרש הכדורסל ומחוצה לו.

הזוכה הראשון בפרס היה ביל ראסל אשר זכה לאורך הקריירה ב-11 אליפויות NBA, מתוכן שלוש כמאמן-שחקן. בשנת 2019 זכו יחדיו לארי בירד ומג'יק ג'ונסון, אשר הצטרפו לליגה באותה עונה () ונודעו ביריבות הגדולה ביניהם לאורך שנות ה-80.

## רשימת הזוכים

## הערות שוליים

קטגוריה:פרסי NBA
NBA
טירת היבר

**טירת היבר** (באנגלית: **Hever Castle**) היא טירה בהיבר, קנט, כ-48 קילומטרים דרומית-מזרחית ללונדון, בירת אנגליה. היא החלה כאחוזה כפרית במחצית השנייה של המאה ה-13. בין 1462 ל-1539 היא הייתה ביתם של בני משפחת בולין. טירת היבר היא בניין רשום בדרגה I.

אן בולין, המלכה-הרעיה השנייה של המלך הנרי השמיני ואמה של המלכה אליזבת הראשונה, גדלה בטירה לאחר שאביה ירש אותה ב-1505 לאחר מות אביו. כיום הטירה והגנים סביבה פתוחים לציבור הרחב בכל ימות השנה.

## היסטוריה
ישנם למעשה שלושה שלבים עיקריים בבניית טירת היבר. חלקה העתיק ביותר של הטירה מתוארך ל-1270, אז נבנה בית השער וחצר פנימית (bailey) מוקפת חומה. השלב השני, שהחל ב-1462 עם כניסת בני משפחת בולין לטירה, שיפוץ של המבנה המקורי והפיכתו לאחוזה על ידי אחיו הצעיר של תומאס בולין (הכומר), ג'ופרי, כשהוסיף מבנה מגורים בסגנון ארכיקטטורי טיודור , שהיה נפוץ בעיקר בתחילת המאה ה-16 באנגליה. השלב השלישי של שיפוץ המבנה התקיים במאה ה-20, כשנקנתה על ידי ויליאם ולדורף אסטור (William Waldorf Astor).

נכדו של ג'ופרי, הדיפלומט והפוליטיקאי תומאס בולין, אביה של המלכה אן בולין, ירש את הטירה ב-1505. הוא חי שם עם אשתו, הרוזנת אליזבת בולין ועם ילדיו ג'ורג', מרי ואן. לא ידוע האם אן נולדה בטירת היבר (או בבליקלינג הול, שם נולדו אחיה) כי לא נותר תיעוד מהימן לתאריך לידתה (בין יולי 1501 ל-1507), אך היא גדלה שם עד שנשלחה להולנד ב-1513 כדי לרכוש השכלה בחצרה של הדוכסית מרגרטה מאוסטריה, בתו של מקסימיליאן הראשון, קיסר האימפריה הרומית הקדושה.

ב-1539, לאחר מותו של תומאס בולין, הטירה עברה לרשותו של הנרי השמיני. הנרי העניק אותה לאן מקלווה, אשתו הרביעית, כחלק מההסכם לאחר ביטול נישואיהם ב-1540. אחד ממנעוליו הפרטיים של הנרי, שלקח עימו בכל ביקור בבתי האצולה ושיכל לפתוח כל דלת ודלת, עדיין קיים בתוך הטירה.

עד תחילת המאה ה-20 המשיכה הטירה לעבור ידיים מעת לעת, כולל אצל משפחת וולדגרייב (Waldegrave) בין 1557–1715, משפחת המפריס (Humfreys) עד 1749 ומשפחת מיד וולדו (Meade Waldo) בין 1749–1903. במשך המאות הללו הטירה הושכרה לאנשים שונים, ומצבה התדרדר עקב חוסר טיפול ותחזוקה ראויה.

ב-1903 נרכשה הטירה על ידי המיליונר האמריקאי ויליאם ולדורף אסטור, שהשתמש בה כבית אחוזה פרטי. אסטור הוסיף את הגן האיטלקי כדי להציג לראווה את אוסף פסליו. ב-1983 מכרה משפחת אסטור את הטירה לברודלנד נכסים בע"מ (Broadland Properties Limited) בבעלות משפחת גתרי (Guthrie).

## אתר תיירות
במאה ה-21 משמשת הטירה כאתר תיירותי, ומתהדרת בקשר שלה לאן בולין ולהנרי השמיני, במבוכיה, בגניה ובאגמה. הטירה מארחת אירועים רבים, בין היתר תצוגות ג'אוסטים וירי בחץ וקשת בחודשי הקיץ, וכן תחרויות ריצה ושחייה. בטירה עצמה נמצאים ריהוט העתיק, אוסף ספרי התפילה הפרטי של אן בולין ואוסף דיוקנות מתקופת טיודור. מאז 1988 מארחת הטירה את מוזיאון חיל הפרשים של קנט. בית השער המקורי מ-1270 עדיין עומד על תילו ובו השער המתרומם העתיק ביותר באנגליה שעדיין פועל.

## גלריה

קובץ:Hever Castle 12.JPG|טירת היבר
קובץ:Hever Castle sideview.jpg|טירת היבר - מבט מהצד
קובץ:Hever Castle Water Maze.jpg|מבוך המין
קובץ:Hever Castle bridge over long lake.JPG|גשר מעל החפיר
קובץ:Bridge Hever Castle Grounds.jpg|בתוך הגן
קובץ:Hever Castle rose garden with fountain.JPG|ורדים בגן הטירה
קובץ:Statue on Hever Castle Grounds.jpg |פסלים בגן


## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אנגליה: מבנים
אלינגטון
קטגוריה:אנגליה: מבנים רשומים דרגה I
מגדלנה מברנדנבורג

**מגדלנה מברנדנבורג** (בגרמנית: **Magdalena von Brandenburg**; 7 בינואר 1582 - 4 במאי 1616) הייתה בתו של יוהאן גאורג, הנסיך הבוחר מברנדנבורג ואשתו של לודוויג החמישי, רוזן הסן-דרמשטאדט. בנוסף, מגדלנה הייתה סבתא רבתא של ג'ורג' הראשון, מלך בריטניה.

## ביוגרפיה
מגדלנה נולדה ב-7 בינואר 1582 בברלין, ליוהאן גאורג, הנסיך הבוחר מברנדנבורג, ולאליזבת מאנהלט-צרבסט, בתם של יואכים ארנסט, נסיך אנהלט ואגנס מבארבי. ב-14 ביוני 1598 התחתנה מגדלנה עם לודוויג החמישי, רוזן הסן-דרמשטדט, ממנו נולדו לה 11 ילדים. ב-4 במאי 1616 מתה מגדלנה בדרמשטאדט, מה שפגע קשות בבעלה, ובעקבות כך הוא החליט לעלות לארץ הקודש.

## משפחתה
ב-14 ביוני 1598 התחתנה מגדלנה עם לודוויג החמישי, רוזן הסן-דרמשטדט, ממנו נולדו לה 11 ילדים:
* אליזבת מגדלנה (1600–1624), נישאה ללודוויג פרידריך, דוכס וירטמברג-ממפלגארד
* אנה אלאונורה מהסן-דרמשטאדט (1601–1659), נישאה לגאורג, דוכס בראונשווייג-לינבורג
* מריה 1602–1610)
* סופיה אגנס (1604–1664), נישאה ליוהאן פרידריך, רוזן פפאלץ-זולצבאך-הילפולטשטיין
* גאורג השני, רוזן הסן-דרמשטאדט (1605–1661)
* יוליאנה מהסן-דרמשטאדט (1606–1659), התחתנה עם אולריך השני, רוזן פריזיה המזרחית
* אמליה (1607–1627)
* יוהאן, רוזן הסן-בראובאך (1609–1651)
* היינריך (1612–1629)
* הדוויג (1613–1614)
* לודוויג (1614)
* פרידריך מהסן-דרמשטאדט (1616–1682)

## אילן יוחסין

## קישורים חיצוניים

* 

קטגוריה:בית הוהנצולרן
קטגוריה:ילידי 1582
קטגוריה:נפטרים ב-1616
חנון בן נחש

ממוזער|חנון משפיל את השגרירים של דוד 
**חָנוּן ה[[עמון|עמוני]]** היה מלך בני עמון בתקופת דוד מלך ישראל, בראשית ימי המלוכה בישראל. חנון היה בנו של נחש העמוני, וירש ממנו את מלכותו על ממלכת בני עמון שבעבר הירדן המזרחי. בימיו נכבשה ממלכת בני עמון על ידי ממלכת ישראל המאוחדת.

## המלחמה בדוד
המקרא מספר שאחר מות אביו של חנון, שלח דוד המלך לחנון שני שליחים לנחמו, משום שאביו עשה עימו חסד. יועצי חנון הסיתו אותו נגד דוד ושכנעו אותו שדוד אינו מבקש לנחמו, אלא לרגל אחריו לקראת מלחמה. חנון קיבל את פרשנותם, ביזה את שליחי דוד וסילק אותם. דוד הבין שחנון הכריז עליו מלחמה, ושחנון שכר כמה עמים ארמים לסייע לו במלחמתו נגד דוד.

בסופו של דבר, אחרי מלחמה ארוכה ועקובה מדם, הפסידו הארמים ובני עמון והשתעבדו תחת דוד למשך תקופה ארוכה מאוד.

## בספרות בתר־מקראית
חז"ל הסבירו מה החסד שעשה נחש העמוני עם דוד. הם ביקרו את דוד על ששלח מנחמים לחנון, חרף איסור התורה שלא לדרוש שלומם וטובתם של בני עמון, ותלו בכך את כל הצרות שבאו בעקבות בקשתו לנחם את חנון.

## ראו גם

* מלכי עמון

## קישורים חיצוניים

## הערות שוליים

קטגוריה:מלכי הגויים בתנ"ך
קטגוריה:אישים בספר שמואל
קטגוריה:אישים מבני עמון
אינס (זמרת)

**אינס** (באסטונית: **Ines**; נולדה ב-26 במאי 1981) היא זמרת אסטונית.

## ביוגרפיה
אינס נולדה בהאפסלו בשם אדה-אינס אטי (Eda-Ines Etti).

ב-1999 השתתפה ב-Kaks takti ette, תחרות לזמרים צעירים שאורגנה על ידי "Eesti Televisioon", ערוץ הטלוויזיה הממלכתי של אסטוניה.

באירוויזיון 2000 בשוודיה, ייצגה את אסטוניה עם השיר "פעם בחיים". השיא הגיע למקום הרביעי בתחרות.

ב-2000 גם יצא אלבומה הראשון וב-2004 יצא אלבומה השני.

באירוויזיון 2003 הגישה את תוצאות הניקוד של אסטוניה.

ב-2005 הנחתה את תחרות ה-"Eurolaul" בה נבחר נציג אסטוניה לאירוויזיון.

היא התמודדה על הזכות לייצג את אסטוניה באירוויזיון 2006 והגיעה למקום השני, אחרי סנדרה אוקסנריד.

ב-2008 השתתפה בתוכנית המציאות "Laulud tähtedega" (הגרסה האסטונית של "Just the Two of Us") במסגרתה זוגות המורכבים מזמר מקצועי וידוען מתחום אחר מבצעים יחד דואט ומתחרים ביניהם, היא זכתה במקום הראשון ביחד עם איש העסקים ואלדו ראנדפרה (Valdo Randpere).

ב-2009 שיחקה בפרק של הקומדייה "Kättemaksukontor".

ב-2011 גילמה פקידת קבלה בבית מלון בסרט "Rotilõks".

היא הייתה מועמדת מספר פעמים בטקס פרסי המוזיקה האסטונית וזכתה שלוש פעמים, פעמיים מתוכם בקטגוריית זמרת השנה.

## קישורים חיצוניים

* 

קטגוריה:זמרות אסטוניות
קטגוריה:נציגי אסטוניה באירוויזיון
קטגוריה:משתתפי אירוויזיון 2000
קטגוריה:ילידות 1981
קלמנס השלישי

**האפיפיור קלמנס השלישי** (בלטינית: **Clemens III**; 1130 – 20 במרץ 1191), נולד בשם **פאולינו** (או **פאולו**) **סקולארי**, שלט מ-19 בדצמבר 1187 עד מותו.

## ביוגרפיה
סקולארי נולד בשנת 1130 למשפחה רומאית, האפיפיור אלכסנדר השלישי מינה אותו לראש בזיליקת סנטה מריה מג'ורה, הקרדינל-דיקון של סרג'י באקו, ולבסוף לקרדינל בישוף של פלסטרינה בדצמבר 1180. הוא מופיע כחתום על הבולות האפיפיוריות שהונפקו בין 15 באוקטובר 1179 ו-11 בדצמבר 1187.

זמן קצר לאחר מינויו כאפיפיור לאחר הבחירות בדצמבר 1187, קלמנס הצליח לפתור את הסכסוך אשר היה קיים במשך חצי מאה בין האפיפיורים ובין האזרחים של רומא, עם הסכם שבו האזרחים היו רשאים לבחור את שופטי השלום, ואילו המינוי של מושל העיר נותר בידי האפיפיור. ב-31 במאי 1188, הוא חתם על ברית עם הרומאים, אשר הסירה קשיים ממושכים, ובכך החזיר את האפיפיורות לרומא.

קלמנס ירש גם מועצת חשמנים מדודלדת, בהיקף של לא יותר מעשרים חשמנים. הוא ארגן שלוש סדרות של מינויים (מרץ 1188, מאי 1189 ואוקטובר 1190) שהביא למינויים של מעל שלושים קרדינלים חדשים.

הוא דחף את הנרי השני, מלך אנגליה, ואת פיליפ השני, מלך צרפת לצאת למסע הצלב השלישי. באפריל 1189, קלמנס עשה שלום עם הקיסר פרידריך ברברוסה.

הוא יישב את המחלוקת עם המלך ויליאם הראשון, מלך סקוטלנד לגבי הבחירה של הארכיבישוף של סנט אנדרוס, וב-13 במרץ 1188 הסיר את הכנסייה הסקוטית מתחום השיפוט של הארכיבישוף מיורק, ובכך הפך אותה לעצמאית כלפי רומא.

אף על פי שהסכים להכתיר את היינריך השישי לקיסר האימפריה הרומית הקדושה, קלמנס הכעיס אותו על ידי הענקת סיציליה לטנקרד, מלך סיציליה, בנו של רוג'ר השלישי, דוכס אפוליה. המשבר היה חריף, והיה בעיצומו כאשר האפיפיור מת ב-20 במרץ 1191.

## לקריאה נוספת

* 


## קישורים חיצוניים

* 

## הערות שוליים

קטגוריה:אפיפיורים איטלקים
קטגוריה:אפיפיורים
קטגוריה:אפיפיורים במאה ה-12
קטגוריה:ילידי 1130
קטגוריה:נפטרים ב-1191
ליירה פחין

**ליירה פחין** (בספרדית: **Leire Pajín Iraóla**; נולדה ב-16 בספטמבר 1976 בסאן סבסטיאן) הייתה השרת הבריאות בממשלת ספרד.
## חייה
בשנת 1983 עברה משפחתה לבנידורם, בה הוריה עסקו בפוליטיקה מקומית. ליירה פחין למדה סוציולוגיה באוניברסיטת אליקנטה. במקביל היא הייתה פעילה במפלגה הסוציאליסטית.

בהתאם לתוצאות הבחירות של שנת 2000 היא נבחרה לפרלמנט. בוועידת המפלגה היא מונתה למזכיר המפלגה ואחראית על הקשר עם הארגונים הלא ממשלתיים.

פחין המשיכה להתקדם במנגנון המפלגתי. בשנת 2011 היא מונתה לשרת הבריאות תוך שילוב במשרד שלה של משרד השוויון בראשות ביביאנה אאידו. כעבור שנה וחצי, בקיץ 2012 היא סיימה את כהונתה.

עם סיום כהונת שרה, ליירה פחין לא המשיכה בפוליטיקה הספרדית. היא פועלת כיועצת במספר ארגונים בינלאומיים.

## קישורים חיצוניים

* קורות חיים

קטגוריה:פוליטיקאיות ספרדיות
קטגוריה:שרי בריאות
קטגוריה:חברי קונגרס הנציגים של ספרד
קטגוריה:ספרדיות שנולדו ב-1976
קטגוריה:ספרדים שנולדו ב-1976
Who's That Girl

***Who's That Girl*** (בעברית: "**מי הנערה הזאת**") הוא הפסקול הראשון של הזמרת-יוצרת האמריקאית מדונה. הפסקול יצא לאור ב-21 ביולי 1987, על ידי חברות התקליטים האחים וורנר וסייר רקורדס. הפסקול נועד לקדם את הסרט "מי הנערה הזו?" (1987), אשר שמו נגזר ממנו.

הפסקול הגיע למקום השביעי במצעד הבילבורד 200.

## קידום
כדי לקדם את הפסקול, יצאה מדונה ב-14 ביוני 1987, לסיבוב ההופעות השני שלה, "Who's That Girl World Tour", אשר הסתיים ב-6 בספטמבר 1987. סיבוב הופעות זה היה לסיבוב ההופעות הבינלאומי הראשון שלה, אשר במהלכו הופיעה בנוסף לצפון אמריקה, גם באסיה ואירופה. מבחינה מוזיקלית וטכנית, סיבוב ההופעות כלל שילוב של פירוטכניקה ואביזרים על מנת להפוך את המופע לאטרקטיבי יותר.

### סינגלים
* "Who's That Girl" – יצא לאור ב-23 ביוני 1987, כסינגל הראשון והפותח מתוך הפסקול. השיר הגיע למקום הראשון בארצות הברית ובכך הפך לשיר השישי של מדונה שעשה זאת. בנוסף, הוא הגיע למקום הראשון גם בהממלכה המאוחדת, הולנד, קנדה, אירלנד ובלגיה. השיר היה מועמד לפרס גראמי עבור "השיר הטוב ביותר מפסקול" ולפרס גלובוס הזהב בקטגוריית "השיר המקורי הטוב ביותר".
* "Causing a Commotion" – יצא לאור ב-25 באוגוסט 1987, כסינגל השני מתוך הפסקול. עם יציאתו נכנס השיר אל המקום השני במצעד הבילבורד הוט 100, והראשון במצעד שירי הדאנס קלאב של בילבורד.
* "The Look of Love" – יצא לאור ב-25 בנובמבר 1987, כסינגל השלישי והאחרון מתוך הפסקול. עם יציאתו נכנס השיר אל המקום התשיעי במצעד הסינגלים הבריטי.

## רשימת רצועות

## מיקומי שיא

## נתוני מכירות

## קישורים חיצוניים

## ביאורים

## הערות שוליים

קטגוריה:פסקולים מ-1987
קטגוריה:פסקולים של מדונה
קטגוריה:פסקולי סרטים
קטגוריה:פסקולים באנגלית
קטגוריה:אלבומים שהופקו על ידי מדונה
קטגוריה:אלבומים שהופקו על ידי פטריק לאונרד
קטגוריה:אלבומי חברת וורנר רקורדס
My Only Wish (This Year)

**(My Only Wish (This Year** (בעברית: **המשאלה היחידה שלי (השנה הזאת)**) הוא סינגל שיווקי של זמרת הפופ האמריקאית בריטני ספירס מתוך האלבום, Platinum Christmas. הסינגל יצא לאור ב-14 בנובמבר 2000.

עם יציאתו, נכנס השיר אל המקום ה-9 במצעד שבקרואטיה. ב-23 באוקטובר 2013, העלתה ספירס את הסינגל לעמוד Vevo ביוטיוב שלה.

## רקע וכתיבה
את השיר כתבה בריטני ספירס ביחד עם בריאן קירולף וג'וש שוורץ. כמו כן, נכלל השיר באלבום האוסף Platinum Christmas, בו נכללו מגוון שירי חג מולד שונים, אותם שרו זמרים בינלאומיים שונים, כמו ויטני יוסטון וכריסטינה אגילרה.

בדנמרק, זכה השיר למעמד הפלטינה, על מכירות של 90,000 עותקים.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי בריטני ספירס
קטגוריה:שירים באנגלית
קטגוריה:שירי חג המולד
קטגוריה:שירים על בדידות
קטגוריה:שירים על סנטה קלאוס
דידייה קוגבנייה

**דידייה קוגבנייה** (בצרפתית: **Didier Kougbenya**; נולד ב-12 בנובמבר 1995) הוא כדורגלן טוגולזי המשחק בעמדת הקשר בדילה גורי.

## קריירה
ממוזער|דידייה קוגבנייה, 2017
קוגבנייה התחיל את קריירת המשחק שלו בבית"ר תל אביב רמלה, אליה הגיע בינואר . ב-19 בינואר 2015 ערך את הופעת הבכורה שלו בקבוצה בהפסד 1–2 להפועל עפולה. ארבעה ימים לאחר מכן הבקיע את שער הבכורה שלו בניצחון קבוצתו 2–1 על מכבי אחי נצרת. את עונת 2014/2015 סיים עם שמונה שערים ב-16 הופעות.

בקיץ  חתם במ.ס. אשדוד, היורדת הטרייה לליגה הלאומית. בניגוד להצלחה בבית"ר תל אביב, באשדוד, קוגבנייה לא כבש כלל ב-18 הופעות בקבוצה.

בינואר  חתם בעירוני קריית גת עד לסיום העונה.

ב-10 ביולי 2016 חתם במכבי נתניה. בעונת 2016/2017 קוגבנייה כבש עשרה שערים ב-36 משחקי ליגה, וסייע לקבוצה לשוב לליגת העל בסיום העונה.

ב-31 בינואר 2019 הושאל לדילה גורי מליגת העל הגאורגית.

ב-22 ביולי 2019 חתם בהפועל חדרה. ב-17 בפברואר 2020 שוחרר מהקבוצה.

בינואר , קוגבנייה חתם בדילה גורי במדיה שיחק עונה אחת.

## קישורים חיצוניים

## הערות שוליים

קטגוריה:כדורגלנים טוגולזים
קטגוריה:קשרי כדורגל טוגולזים
קטגוריה:חלוצי כדורגל טוגולזים
קטגוריה:כדורגלני בית"ר תל אביב רמלה
קטגוריה:כדורגלני מועדון ספורט אשדוד
קטגוריה:כדורגלני מכבי קריית גת
קטגוריה:כדורגלני מכבי נתניה
קטגוריה:כדורגלני דילה גורי
קטגוריה:כדורגלני הפועל חדרה
קטגוריה:כדורגלנים זרים בישראל
קטגוריה:ילידי 1995
הכוח בידיים של צ'אק

**הכוח בידיים של צ'אק** (באנגלית: **Chuck's Choice**, בתרגום חופשי לעברית: **הבחירה של צ'אק**) היא סדרת הנפשה קנדית לילדים מסוגת פעולה, קומדיה, מדע בדיוני ופנטזיה. הסדרה עוקבת אחר הרפתקאותיו של צ'אק, ילד צעיר ובידו מכשיר שנותן לו אפשרות לבחור את ההרפתקה הבאה שלו. הסדרה הופקה על ידי DHX מדיה עבור הערוץ הקנדי YTV, נוצרה על ידי קרווין פאריה, בוימה על ידי רוב בוטילייר וג'ון איזן, ונכתבה על ידי אית'ן באנוויל וסטיוארט ריד. 

הסדרה שודרה לראשונה בקנדה בערוץ YTV ב-6 במאי 2017. בישראל הסדרה שודרה לראשונה בדיבוב לעברית בערוץ KidZ ב-3 בספטמבר 2017. לסדרה יש עונה 1 ו-20 פרקים באורך 22 דקות (כל פרק בנוי משני פרקים באורך 11 דקות). שפת המקור של הסדרה היא אנגלית (הסדרה דובבה לשפות נוספות, ביניהן: עברית, צרפתית והונגרית).

## תקציר העלילה
הסדרה עוקבת אחר חייו של צ'אק מקפרליין, ילד בן 12 שקיבל מתנה גלקטית מן הכוכבים, מכשיר היודי 3000. מכשיר זה נותן לו את הכוח לבחור מה תהיה ההרפתקה והבאה שלו ומאפשר לו לפתור את הבעיות שלו. המכשיר עושה את זה בכך שהוא מציע לצ'אק שלוש אפשרויות וצ'אק צריך לבחור איזו דרך הוא מעדיף. חלק מהבחירות מביאות לתוצאות מעולות, וחלקן לתוצאות איומות. בסוף כל פרק, צ'אק מציג לצופים מה היה קורה אם הוא היה בוחר באופציה שונה ממה שהוא בחר בפרק.

במהלך הפרקים בסדרה יש מחוות ופרודיות לסדרות וסרטים שונים, ביניהם: המנטליסט, 6 גיבורים, דאק דיינסטי והטוב, הרע והמכוער.

## הדמויות
* **צ'אק מקפרליין** - הגיבור הראשי של הסדרה. ילד בן 12 בעל מכשיר היודי 3000.
* **מישה** - החברה הכי טובה של צ'אק. בת 12.
* **יודי 3000** - מכשיר המאפשר לצ'אק לבחור מה תהיה ההרפתקה הבאה שלו.
* **נורם** - אחיו הבכור של צ'אק.
* **אלפי** - המשרת של ג'ואי. הוא מחשיב את צ'אק לחבר הכי טוב שלו.
* **ג'ואי** - ילד עשיר המרגיז את צ'אק.
* **גברת צ'ו** - המורה של צ'אק.

## המדבבים
במאית הדיבוב של הסדרה בעברית הייתה טליה ברקאי ומפיקי הדיבוב היו יעל אללוף וליאור ידידיה.

## שידור הסדרה

## קישורים חיצוניים
* 

* 

## הערות שוליים

קטגוריה:סדרות טלוויזיה קנדיות
קטגוריה:סדרות הנפשה קנדיות
קטגוריה:סדרות קומדיה קנדיות
קטגוריה:סדרות מדע בדיוני קנדיות
קטגוריה:סדרות טלוויזיה קנדיות לילדים
קטגוריה:סדרות טלוויזיה קנדיות שעלו לשידור בשנות ה-2010
קטגוריה:KidZ: תוכניות רכש
Loverboy

**Loverboy** (בעברית: **מאהב**) הוא סינגל של הזמרת-יוצרת האמריקאית מריה קארי מתוך אלבומה Glitter. השיר יצא לאור כסינגל הראשון מתוך האלבום ב-16 ביולי 2001 על ידי חברת התקליטים וירג'ין רקורדס אמריקה.

השיר הגיע למקום השני במצעד הבילבורד הוט 100.

## רקע וכתיבה
השיר נכתב על ידי קארי עצמה ותומאס ג'רקינס והופק על ידי קארי עצמה וקלארק קנט. גם לארי בלאקמון מלהקת Cameo קיבל קרדיט על כתיבת השיר בשל הסימפול של השיר "Candy" של הלהקה אשר גם משתתפת בשיר.

מבחינה לירית, בשיר מפנטזת קארי על המאהב שלה שיספק את צרכיה מכל הבחינות. בנוסף לשיר, גם יצא רמיקס רשמי בשיתוף לודקריס, דה בראט ו-Shawnna and Twenty II.

## מחלוקת
השיר עורר מחלוקת רבה לאור העובדה שבעלה לשעבר, טומי מוטולה שהיה באותה התקופה המנהל הכללי של סוני מיוזיק, חברת התקליטים בה קארי הייתה חתומה בה, לקח חלקים מתוך השיר והעביר אותם לג'ניפר לופז, עבור שירה "I'm Real", שבהמשך הפך להיט, אשר כבש את פסגת מצעד הבילבורד הוט 100.

השיר המשיך לעורר מחלוקת בעקבות הופעות של קארי איתו, בהן חוותה התמוטטות עצבים והתמוטטות נפשית.

## הצלחה
השיר זכה להצלחה רבה כאשר הגיע למקום ה-2 בארצות הברית. על מנת לקדם את השיר, חברת התקליטים של קארי הציעה את השיר במחיר מוזל של 49 סנט בלבד מה שגרם להעלאה רבה במכירות של השיר והפך אותה לשיר הנמכר ביותר במדינה לשנת 2001.

למרות ההצלחה הרבה בארצות הברית, השיר לא הצליח לשחזר את ההצלחה ביתר העולם, אם כי בקנדה ואוסטרליה הצליח להיכנס לעשירייה העליונה וגם באיטליה ופורטוגל.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי מריה קארי
קטגוריה:שירי לודאקריס
קטגוריה:שירים באנגלית
קטגוריה:וידאו קליפים שבוימו על ידי דייוויד לה-שאפל
קטגוריה:שירים מסרטי קולנוע
קטגוריה:שירים על מיניות
קטגוריה:מחלוקות הקשורות לדגימת מוזיקה
Things That U Do

**Things That U Do** (בעברית: **דברים שאתה עושה**) הוא סינגל שהוקלט על ידי הזמר-יוצר האמריקאי ג'יי זי, ביחד עם הזמרת-יוצרת האמריקאית מריה קארי, מתוך אלבומו *Vol. 3... Life and Times of S. Carter.*

השיר הגיע למקום ה-20 במצעד שירי ה-R&B\היפ הופ מתחת להוט 100.

## רקע וכתיבה
השיר נכתב על ידי ג'יי זי עצמו, ביחד עם סוויז ביטס שהיה גם למפיק השיר. השיר הוא שיר בסגנון הרית'ם אנד בלוז, אשר משלב בתוכו את סגנון ההיפ-הופ, המאפיין שירים נוספים מתוך אלבומו של ג'יי זי.

כמו כן, עלה השיר לרשת הזרמת המדיה ספוטיפיי, כמה שנים לאחר שיצא.

## ביקורות
ב-Allmusic סקר את השיר ג'ון בוש אשר טען כי הוא "מופק יתר על המידה". זאת תוך שסטיב ג'ון מ-RapReviews ציין כי "מדובר פה בשיר מסחרי מאוד, אך ראוי להגיד כי הוא עדיין נשמע רענן ואפילו מקורי".

## מיקומי שיא

## קישורים חיצוניים

## הערות שוליים

קטגוריה:שירי ג'יי-זי
קטגוריה:שירי מריה קארי
קטגוריה:שירים באנגלית
קטגוריה:סינגלים בהוצאת רוק-א-פלה רקורדס
בעליס

**בעליס** היה, לפי המקרא, מלך בני עמון בזמן חורבן בית המקדש הראשון. הוא נזכר בספר ירמיהו בתור האיש שיזם את רצח גדליה בן אחיקם ().

## במקרא

### רקע
לפי המסופר במקרא, אחר שנחרבה ממלכת יהודה, נותר בארץ יישוב יהודי קטן, מפוזר ומוכה. נבוכדנצר מלך בבל, מחריב הארץ, הפקיד על היהודים את גדליה בן אחיקם לנציב מטעמו. 

יום אחד, ניגש אל גדליה בסתר יוחנן בן קרח, משרי החיילים היהודים ששרדו אחר החורבן, ומסר מידע מודיעיני קריטי: בעליס מלך בני עמון שלח אליו את ישמעאל בן נתניה, יהודי מזרע המלוכה, כדי להורגו. הוא קרא לגדליה להיזהר מפני ההתנקשות ואף הציע לו שהוא עצמו יטפל בישמעאל למענו בלי שאיש ידע על כך. גדליה סירב בתוקף לקבל את הדברים.

### ההתנקשות
כעבור זמן מה, התגשמה אזהרתו של יוחנן. ישמעאל ניצל את הכנסת האורחים של גדליה, רצח אותו וטבח באנשים שאיתו במצפה, יהודים ובבלים כאחד.

אחר הטבח, ישמעאל ואנשיו שבו את הנשים ושאר האנשים שנותרו בחיים במצפה ומיהרו איתם אל ארץ בני עמון. יוחנן בן קרח שמע על הטבח ובלם את ישמעאל בגבעון. הוא הצליח לשחרר את השבויים, אך ישמעאל הצליח לברוח עם שמונה מאנשיו אל מלך בני עמון.

תוצאות הקשר שארגן בעליס היו קשות ביותר. בעקבות הרצח, ברחו רוב יושבי הארץ היהודים מצרימה ונסתם הגולל על היישוב היהודי בארץ מאז כניסתם ארצה בימי יהושע. היישוב היהודי התחיל להתחדש שוב רק עשרות שנים אחר כך בעקבות הצהרת כורש. לזכר אירוע זה, עם ישראל צם במשך אלפי שנים את צום גדליה.

### המניעים
המקרא עצמו אינו מפרש מדוע ארגן בעליס את הקשר ומה ביקש להרוויח מכך. כוונתו הייתה כנראה להחליש את היישוב היהודי שהלך והתחדש בארץ אחר החורבן, והוא אף קיווה להיות גורם משפיע בארץ בעזרת בעל בריתו ישמעאל בן נתניה.

## ארכאולוגיה
שמו המקורי של בעליס עשוי להיות "בעלישע", ועל כך מרמזים שני חותמים, על אחד הכיתוב "למלכם־אור עבד בעלישע" ועל השני "בעל*יש*[ע] מלך *ב*[נעמ]*נ*" (קריאת האותיות בכתב נטוי לא וודאית); אך ניתן להשוות את הצורה "בעליס" לשם האוגריתי "בעלס".

## ראו גם

* מלכי עמון

## הערות שוליים

קטגוריה:שליטים תחת האימפריה הבבלית החדשה
קטגוריה:אישים מבני עמון
קטגוריה:אישים בספר ירמיהו
קטגוריה:מלכי הגויים בתנ"ך
קטגוריה:אישי תנ"ך שממצאים ארכאולוגיים פורשו כשייכים להם
ונסה שיניטור

**ונסה שיניטור** (בהולנדית: **Vanessa Chinitor**; נולדה ב-13 באוקטובר 1976) היא זמרת בלגית.

## ביוגרפיה
שיניטור נולדה בדנדרמונדה שבבלגיה.

ב-1996 עלתה לגמר של "Ontdek de Ster", תוכנית כישרונות של "VTM", רשת השידור של פלנדריה.

ב-1998 יצא הסינגל הראשון שלה "In al mijn dromen".

היא נבחרה לייצג את בלגיה באירוויזיון 1999 שנערך בירושלים, עם השיר "Like the Wind". באירוויזיון היא שובצה במקום השני בסדר ההשמעה, (מקום שמעולם לא זכה בתחרות), ולבסוף היא סיימה במקום ה-12.

ב-1999 יצא גם האלבום הראשון שלה "Like the Wind" שרוב שיריו באנגלית. שירה "Verlangen" דורג במקומות גבוהים בטבלאות הדירוגים של פלנדריה.

ב-2001 יצא האלבום השני שלה, שבו הקליטה דואטים עם הזמר בארט קאאל.

ב-2006 ניסתה לייצג את בלגיה בשנית באירוויזיון, אך הודחה בשלב רבע הגמר.

## קישורים חיצוניים

* 

קטגוריה:זמרות בלגיות
קטגוריה:זמרות פופ בלגיות
קטגוריה:נציגי בלגיה באירוויזיון
קטגוריה:משתתפי אירוויזיון 1999
קטגוריה:ילידות 1976
קטגוריה:בלגים שנולדו ב-1976
מרכז הסרטן ממוריאל סלואן קטרינג

300px|ממוזער|שמאל|המבנה המקורי של בית החולים לסרטן בצפון מערב מנהטן, המשמש כיום כבית דירות
**מרכז הסרטן ממוריאל סלואן קטרינג** (באנגלית: **Memorial Sloan Kettering Cancer Center**) הוא מרכז רפואי לטיפול ולמחקר במחלות סרטן, שמושבו ברובע מנהטן בעיר ניו יורק שבארצות הברית. הוא הוותיק והגדול בין בתי החולים למחלות סרטן בארצות הברית.

## תולדות המרכז
ראשיתו של המרכז ב**בית החולים לסרטן של ניו יורק**, שנוסד במנהטן בשנת 1884 בתרומתה של קבוצת נדבנים, ביניהם היו ג'ון ג'ייקוב אסטור השלישי ואשתו שרלוט. בשנת 1899 שינה המוסד את שמו ל**בית החולים הכללי ממוריאל לטיפול בסרטן ומחלות נלוות**. ב-1916 קוצר שמו ל**בית החולים ממוריאל**.

בשנת 1910 ייסד ג'יימס יואינג, פרופסור לפתולוגיה מאוניברסיטת קורנל, שיתוף פעולה בינה לבין בית החולים בסיוע כספי של הפילנתרופ ג'יימס דאגלס. יואינג הפך לחלוץ בתחום מחקר הטיפול ברדיום בסרטן והיה למנהל בפועל של בית החולים, תפקיד שמילא עד 1939. ב-1931 הוכנס לשימוש בבית החולים מכשיר ההקרנה החזק ביותר בארצות הברית בקרינת X מתוצרת ג'נרל אלקטריק. בהנהגת יואינג הפך בית החולים, ששילב טיפול רפואי עם מחקר מדעי, למודל למרכזי סרטן אחרים בארצות הברית.

ב-1934 תרם ג'ון ד. רוקפלר קרקע להקמת מבנה חדש לבית החולים בשדרת יורק במנהטן, האתר שבו הוא ממוקם עד היום. המוסד עבר אליו ב-1939. ב-1945 נוסד **מכון המחקר בסרטן סלואן קטרינג**, בתרומתם של יושב ראש ג'נרל מוטורס אלפרד סלואן וסגן נשיא החברה צ'ארלס קטרינג, שהתמקם בקרבת בית החולים ממוריאל. ב-1960 הוקם תאגיד מרכז הסרטן ממוריאל סלואן קטרינג כדי לתאם את פעילות בית החולים ומכון המחקר. הוא אוחדו פורמלית ב-1980. בשנות ה-60 הסתבך המוסד בפרשה של ניסויים רפואיים שעשו בו כמה מרופאיו במטופלים ובאסירים ללא קבלת הסכמתם.

בסוף שנות ה-60 הקים בית החולים מרכז לטיפול יום לילדים, וב-1977 נוסד השירות הפסיכיאטרי בכית החולים, מהראשונים מסוגו בארצות הברית.

ב-1984 נוסדה תוכנית ה-MD-Ph.D המשולשת, שבה שותפים מרכז ממוריאל סלואן קטרינג, בית הספר לרפואה של אוניברסיטת קורנל ואוניברסיטת רוקפלר.

בשנת 2004 נפתח במרכז בית הספר האקדמי לביו-רפואה על שם לואיס גרסטנר.

בשנת 2006 חנך המרכז במנהטן את מגדל מרכז המחקר על שם מורטימר צוקרמן, שבו 23 קומות והוא מאכלס כ-100 מעבדות.

בשנת 2019 העסיק המרכז 17,300 עובדים.

בין אנשי סגל המרכז נמנו חתני פרס נובל ג'יימס אליסון וג'יימס רותמן.

## פעילות המרכז
המרכז פועל בכשלושים אתרים - מתקני רפואה, מעבדות ומחקר - ש-18 מהם ממוקמים במנהטן והיתר ממוקמים בברוקלין, בלונג איילנד, בווסטצ'סטר ובניו ג'רזי. המבנה הראשי של המרכז ממוקם בשדרת יורק 1275 במנהטן, בין רחובות 67 ו-68. מגדל מרכז המחקר על שם צוקרמן ממוקם בקרבתו.

נתוני פעילות לשנת 2017:
* 473 מיטות אשפוז, מרכז כירורגי בשטח של 6,700 מטר רבוע
* 23,500 מטופלים שאושפזו
* 722 אלף ביקורים במרפאות ובשירותים האמבולטוריים
* עובדים: 1,150 רופאים, 3,700 אחיות, 1,750 רופאים מתמחים
* 580 תלמידי פוסט דוקטורט, 300 תלמידים לתואר דוקטור, 570 תלמידי רפואה ו-355 תלמידי סיעוד
* 4,000 עובדי מחקר (בכל הדרגות)

## ראו גם
* מרכז מ' ד' אנדרסון לסרטן באוניברסיטת טקסס

## קישורים חיצוניים
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ניו יורק: בתי חולים
קטגוריה:ניו יורק: אוניברסיטאות ומכללות
קטגוריה:ארצות הברית: ארגוני בריאות ורפואה
קטגוריה:אונקולוגיה
קטגוריה:חקר הסרטן
טקס פרסי האקדמיה הבריטית לקולנוע ה-11

**טקס [[פרס באפט"א לקולנוע|פרסי האקדמיה הבריטית לקולנוע]] ה-11** שמעניקה האקדמיה הבריטית לאמנויות הקולנוע והטלוויזיה, נערך בשנת 1958, בו הוענקו פרסים לסרטים הטובים ביותר של שנת 1957.

## זוכים ומועמדים
### [[פרס באפט"א לסרט הטוב ביותר|הסרט הטוב ביותר]]
**[[הגשר על הנהר קוואי]]**
* 12 המושבעים
* 3:10 ליומה
* מסיבת הרווק
* *Edge of the City*
* שיראלי
* *That Night!*
* *The Tin Star*
* *Windom's Way*
* שבילי התהילה
* *Pather Panchali*
* *Celui qui doit mourir*
* *Heaven Knows, Mr. Allison*
* *Porte des Lilas*
* הנסיך ונערת השעשועים
* *A Man Escaped or: The Wind Bloweth Where It Listeth*

### [[פרס באפט"א לסרט הבריטי הטוב ביותר|הסרט הבריטי הטוב ביותר]]
**[[הגשר על הנהר קוואי]]**
* הנסיך ונערת השעשועים
* שיראלי
* *Windom's Way*

### [[פרס באפט"א לשחקן הטוב ביותר בתפקיד ראשי|השחקן הזר הטוב ביותר]]
** [[הנרי פונדה]] – [[12 המושבעים (סרט, 1957)|12 המושבעים]] **
* סידני פואטייה – גם הוא בענקים
* אד וין – *The Great Man*
* רוברט מיצ'ם – Heaven Knows, Mr. Allison
* פייר בראסר – *Porte des Lilas*
* טוני קרטיס – ריח מתוק של הצלחה
* ריצ'רד בייסהרט – *Time Limit*
* ז'אן גאבן – *La Traversee de Paris*

### [[פרס באפט"א לשחקן הטוב ביותר בתפקיד ראשי|השחקן הבריטי הטוב ביותר]]
** [[אלק גינס]] – [[הגשר על הנהר קוואי]] **
* טרוור הווארד – *Manuela*
* לורנס אוליבייה – הנסיך ונערת השעשועים
* מייקל רדגרייב – *Time Without Pity*
* פיטר פינץ' –Windom's Way

### [[פרס באפט"א לשחקנית הטובה ביותר בתפקיד ראשי|השחקנית הבריטית הטובה ביותר]]
** [[הת'ר סירס]] – [[סיפורה של אסתר קוסטלו (סרט)|סיפורה של אסתר קוסטלו]] **
* דברה קר – תה וסימפתיה
* סילביה סימס – *Woman in a Dressing Gown*

### [[פרס באפט"א לשחקנית הטובה ביותר בתפקיד ראשי|השחקנית הזרה הטובה ביותר]]
** [[סימון סיניורה]] – ציד המכשפות **
* קתרין הפבורן – מוריד הגשם
* ג'ואן וודוורד – שלוש פנים לחוה
* אוגוסטה דאבני – *That Night!*
* אווה מארי סיינט – כובע מלא גשם
* מרילין מונרו – הנסיך ונערת השעשועים
* לילי פאלמר – *Anastasia - Die letzte Zarentochter*

### [[פרס באפט"א לתסריט הבריטי הטוב ביותר|התסריט הבריטי הטוב ביותר]]
** [[הגשר על הנהר קוואי]] – [[פייר בול]] **

## קישורים חיצוניים

קטגוריה:טקסי פרס באפט"א
קטגוריה:1958 בממלכה המאוחדת
טקס פרסי האקדמיה הבריטית לקולנוע ה-10

**טקס [[פרס באפט"א לקולנוע|פרסי האקדמיה הבריטית לקולנוע]] ה-10** שמעניקה האקדמיה הבריטית לאמנויות הקולנוע והטלוויזיה, נערך בשנת 1957, בו הוענקו פרסים לסרטים הטובים ביותר של שנת 1956.

## זוכים ומועמדים
### [[פרס באפט"א לסרט הטוב ביותר|הסרט הטוב ביותר]]
***Gervaise***
* *Amici per la pelle*
* בייבי דול
* *The Battle of the River Plate*
* *Shadow*
* *The Unfrocked One*
* ברנשים וחתיכות
* ההרג
* האיש שלא היה מעולם
* האיש בעל זרוע הזהב
* פיקניק
* *Poprygunya*
* מרקיע שחקים
* מרד הנעורים
* חיוכי ליל קיץ
* עיר כמו אליס
* מי רצח את הארי?
* מלחמה ושלום
* *Yield to the Night*

### [[פרס באפט"א לסרט הבריטי הטוב ביותר|הסרט הבריטי הטוב ביותר]]
** [[מרקיע שחקים]] **
* האיש שלא היה מעולם
* *The Battle of the River Plate*
* עיר כמו אליס
* *Yield to the Night*

### [[פרס באפט"א לשחקן הטוב ביותר בתפקיד ראשי|השחקן הזר הטוב ביותר]]
** פרנסואה פרייה – ''Gervaise'' **
* קארל מולדן – בייבי דול
* פייר פרנה – *The Unfrocked One*
* פרנק סינטרה – האיש בעל זרוע הזהב
* ספנסר טרייסי – ההר
* ויליאם הולדן – פיקניק
* ג'יימס דין – מרד הנעורים
* גונאר ביורנסטרנד – חיוכי ליל קיץ

### [[פרס באפט"א לשחקן הטוב ביותר בתפקיד ראשי|השחקן הבריטי הטוב ביותר]]
** [[פיטר פינץ']] – עיר כמו אליס **
* ג'ק הוקינס – *The Long Arm*
* קנת' מור – מרקיע שחקים

### [[פרס באפט"א לשחקנית הטובה ביותר בתפקיד ראשי|השחקנית הבריטית הטובה ביותר]]
** [[וירג'יניה מק'קנה]] – עיר כמו אליס **
* דורותי אליסון – מרקיע שחקים
* אודרי הפבורן – מלחמה ושלום

### [[פרס באפט"א לשחקנית הטובה ביותר בתפקיד ראשי|השחקנית הזרה הטובה ביותר]]
** [[אנה מניאני]] – [[השושנה המקועקעת (סרט)|השושנה המקועקעת]] **
* קרול בייקר – בייבי דול
* אווה גרדנר – מפגש בוואני
* מריה של – *Gervaise*
* ג'ין סימונס – ברנשים וחתיכות
* סוזן הייוורד – מחר אזיל דמעה
* קים נובאק – פיקניק
* מריסה פאוואן – השושנה המקועקעת
* אווה דאלבק – חיוכי ליל קיץ
* **שירלי מקליין** – מי רצח את הארי?

### [[פרס באפט"א לתסריט הבריטי הטוב ביותר|התסריט הבריטי הטוב ביותר]]
**"[[האיש שלא היה מעולם]]" – נייג'ל בלצ'ין**

## קישורים חיצוניים

קטגוריה:טקסי פרס באפט"א
קטגוריה:1957 בממלכה המאוחדת
לוגון-בירני

**לוגון-בירני** (בצרפתית: **Logone-Birni**) היא קומונה ועיירה שנמצאת באזור הצפון הרחוק שבקמרון. היא גם משמשת כבית המסורתי של הקבוצה האתנית קוטוקו .

## גאוגרפיה
לוגון-בירני ממוקמת כ-150 ק"מ ממרואה, בירת האזור וכ-953 ק"מ מיאונדה, בירת קמרון. בנוסף, העיירה ממוקמת על גדות הנהר לוגון, בגבול של קמרון עם צ'אד.

## תנועה ותחבורה
העיירה ממוקמת ליד הכביש האזורי P28.

## קישורים חיצוניים

* 

## הערות שוליים

קטגוריה:קמרון: ערים
קטגוריה:קמרון: קומונות
מקארי

**מקארי** (בצרפתית: **Makary**) היא קומונה ועיירה שממוקמת באזור הצפון הרחוק שבקמרון.

## גאוגרפיה
מקארי ממוקמת כ-214 ק"מ ממרואה, בירת האזור וכ-1,008 ק"מ מיאונדה, בירת קמרון.

## תנועה ותחבורה
העיירה ממוקמת ליד הכביש D2.

## קישורים חיצוניים
* 

## הערות שוליים

קטגוריה:קמרון: ערים
קטגוריה:קמרון: קומונות
גזפרום טרנסגז סנקט פטרבורג

**גזפרום טרנסגז סנקט פטרבורג** (ברוסית: **Газпром трансгаз Санкт-Петербург**) היא חברה לזיקוק נפט ולגילוי גז טבעי בסנקט פטרבורג שברוסיה. היא חברה-בת של תאגיד גזפרום. בעבר נקראה **לנטרנסגז**.

## היסטוריה
החברה החלה את פעילותה בשנת 1948 כמיזם ממשלתי לזיקוק נפט בצפון-מערב המדינה. זאת לאחר השלמת צינור הגז של מקוהטלה יארבה ללנינגרד.

בשנת 1959 הושלמה בנייתו של צינור הגז סרפוחוב-לנינגרד, שסיפק גז טבעי לבירה הצפונית. ב-1964 נחנך צינור הגז בלוסובו-לנינגרד. בשנות ה-60 של המאה ה-20 הוצבו מתקני אחסון תת-קרקעיים בגטצ'ינה וקולפינו, לצורך השוואת אי-הסדירות העונתית בנושא צריכת הגז.

בשנות ה-70 של המאה ה-20 התמקדה החברה בבניית עשרות צינורות גז חדשים לצורך הגדלת אספקת הנפט והגז לעיר לנינגרד. בשנות ה-80 של המאה ה-20 הפכה החברה לספקית הגז העיקרית של בלארוס ולמובילה הגדולה ביותר של פחמימנים למערב אירופה.

בשנות ה-90 של המאה ה-20 המשיכה החברה להשקיע בבניית צינורות גז וחנכה צינור גז נוסף, שסיפק חלק נכבד מהגז והנפט של רפובליקת קרליה.

בשנות ה-2000 השתתפה החברה באופן פעיל בפרויקטים האסטרטגיים של גזפרום, לרבות הפעלת צינור הגז ימאל-אירופה וביצוע תוכניות להגדלת היצע הגז הטבעי למחוז קלינינגרד, ושימשה כאחת הספונסריות של מועדון הכדורגל זניט. בשנת 2007 עלה היקף הגז על 100 מיליארד מ"ק, ובשנת 2008, החברה שנקראה עד אז "**לנטרנסגז**" קיבלה את שמה הנוכחי - "**גזפרום טרנסגז סנקט פטרבורג**".

שלב חשוב בתולדותיה של החברה הוא המפעל לבניית נורד סטרים, שנחנך בנובמבר 2011 ונועד לאספקת גז מהים הבלטי ליבשת אירופה.

## קישורים חיצוניים
* 
* 
* 
* 

קטגוריה:קצרמר רוסיה
ס
קטגוריה:רוסיה: חברות נפט
קטגוריה:חברות גז טבעי רוסיות
קטגוריה:סנקט פטרבורג: חברות
אנטוני קרמונה

**אנטוני קרמונה** (באנגלית: **Anthony Thomas Aquinas Carmona**; נולד ב-7 במרץ 1953) כיהן כנשיא החמישי של טרינידד וטובגו בשנים 2013–2018. היה גם שופט בבית המשפט הפלילי הבין־לאומי וסיים את כהונתו שם לאור היבחרו לנשיאות.

אנטוני קרמונה נולד בשנת 1953 בעיר פיזאבד בדרום טרינידד. הוא סיים את לימודיו באוניברסיטת איי הודו המערבית וקיבל הסמכה במשפטים.

## דרכו המקצועית
קרמונה עבד במספר תפקידים במערכת המשפט. בשנים 2001–2004 הוא עבד בשירות בית הדין הפלילי הבינלאומי ליוגוסלביה לשעבר ובית הדין הפלילי הבינלאומי לרואנדה. בשנת 2004 הוא חזר למולדתו, והתמנה לשופט בבית המשפט העליון.

בשנת 2011 הוא נבחר לשופט בבית הדין הפלילי הבינלאומי.

בפברואר 2013 הכריז  ראש הממשלה שאנטוני קרמונה יהיה מועמד המפלגה השולטת לכהונת נשיא המדינה. לאור תמיכת האופוזיציה, הוא נבחר לכהונה של חמש שנים.

## קישורים חיצוניים

* קורות חיים

קטגוריה:טרינידד וטובגו: פוליטיקאים
קטגוריה:נשיאי מדינות
קטגוריה:בוגרי אוניברסיטת איי הודו המערבית
קטגוריה:ילידי 1953
ויולה ויין

**ויולה ויין** (בפולנית: **Viola Wein**; נולדה ב-18 ביוני 1946) היא סופרת ומתרגמת ישראלית הכותבת בשפה הפולנית ומתרגמת שירה עברית לפולנית.

## ביוגרפיה
ויולה ויין נולדה בפוזנאן, פולין. היא למדה שנתיים באקדמיה למוזיקה בוורשה, אך לימודיה הופסקו עקב עלייתה לישראל עם משפחתה ב-1968. אביה, אברהם ויין (2018-1917), היה בארץ היסטוריון ביד ושם (מעורכי "פנקס הקהילות").לאחר שסיימה לימודי מוזיקולוגיה באוניברסיטה העברית, עסקה בהוראת פסנתר ומילאה תפקידים שבמסגרתם פעלה לקידום התרבות הפולנית בארץ.

ויולה ויין מתגוררת בירושלים, נשואה, אם לשלושה ילדים וסבתא לארבעה נכדים. בנה הצעיר, יאיר אלבג, הוא מלחין של מוזיקה לסרטים.
אחיה, יוסי ויין (2015-1947), היה צלם קולנוע ומפיק סרטים מוערך.

## יצירתה
רוב כתיבתה של ויולה ויין שייכת לסוגת הסיפורת. רבים מסיפוריה נעים בין המציאות העכשווית בישראל לבין עבר שנחווה בפולין. כתיבתה מתאפיינת בחריפות ובהסרת מסכות. חלקים מיצירתה תורגמו לעברית. סיפורים אחדים הופיעו בכתבי עת ישראליים. ב-1996 זכה ספרה Mezalians בפרס קרן התרבות הפולנית (Fundacja Kultury).
ויולה ויין עוסקת גם בתרגום שירה ופרוזה מעברית לפולנית.

### רומנים וקובצי סיפורים
* **Mezalians. Olsztyn: ODN, 1996** - (מזליאנס, בתרגום העברי: **שבילים בקמח**); זוכה פרס קרן התרבות הפולנית לשנת 1996
* **Rachmunes . Warszawa: Wydawnictwo Sic!, 2005** - (רחמוּנֶס, ביידיש: רחמים)
* **Jerozolimskie morze. Warszawa: Zysk i S-ka, 2011** - (ים ירושלים)
* **Kieliszek chleba. Lublin: Werset, 2018** - (כוסית לחם)

### ספריה שתורגמו לעברית
**שבילים בקמח**, מפולנית: ענת זיידמן, הוצאת קרן, 2005

**סיפורים שפורסמו בכתבי עת עבריים**
* **החובש**,שבו, גיליון 30, 2015
* **הלקוח**,שבו, גיליון 31, 2017, מפולנית: עוזי ומינה פריידקין

### תרגומיה מעברית לפולנית
* שלושה ספרי שירה מאת יונתן ברקאי: (Pastoralna atmosfera cmentarzy” (2011), "Morderczy wizerunek” (2013), "Zatracona metropolia" (2013"
* ספרי שירה מאת יגאל בן אריה

## קישורים חיצוניים
* 
* 

קטגוריה:ורשה: אישים
קטגוריה:סופרות יהודיות פולניות
קטגוריה:סופרים יהודים פולנים
קטגוריה:מתרגמות ישראליות
קטגוריה:מתרגמים ישראלים
קטגוריה:עולות בשנות ה-1960
קטגוריה:עולים בשנות ה-1960
קטגוריה:ישראליות ילידות פולין
קטגוריה:ישראלים ילידי פולין
קטגוריה:ישראליות שנולדו ב-1946
קטגוריה:ישראלים שנולדו ב-1946
סוכנות הידיעות הערבית הסורית

**סוכנות הידיעות הערבית הסורית** (בערבית: **الوكالة العربية السورية للأنباء أو سانا**, באנגלית:** Syrian Arab News Agency**; ידועה בראשי התיבות **SANA**, ואף בעברית: **"סאנא"**) היא סוכנות ידיעות בבעלות ממשלת סוריה הקשורה למשרד התקשורת הסורי. הסוכנות הוקמה ביוני 1965.

ב-11 בדצמבר 2024, לאחר נפילת משטר אסד, עברה סאנא לידי כוחות האופוזיציה הסוריים וסמל האתר הוחלף בהתאם לדגל סוריה החדש.

## אתר אינטרנט
סאנא השיקה אתר אינטרנט בשנת 1997. תוכני האתר מתעדכנים באופן יומי, ומופיעים בשמונה שפות שונות, וביניהן: ערבית, עברית, אנגלית, צרפתית ופרסית.
עד נובמבר 2012, אתר סאנא פעל על שרתים של חברת SoftLayer בדאלאס, טקסס. לאחר הטלת סנקציות אמריקאיות בעקבות מלחמת האזרחים הסורית, הופסקה פעילות הסוכנות משרתים אמריקאיים.

## קישורים חיצוניים
* 

* Control, censorship and ‘penalties’: inside the Assad regime’s propaganda arm, הגרדיאן, 30 בדצמבר 2024
* Syria’s state news agency enters new era, הגרדיאן, 20 בינואר 2025

## הערות שוליים

קטגוריה:סוריה: תקשורת
שונן מגווייר

**שונן מגווייר** (נולדה ב-5 בינואר 1978; באנגלית: **Seanan McGuire**) היא סופרת, מסאית, משוררת, קריקטוריסטית ואמנית פילק אמריקאית שזכתה לפרסום והכרה במרוצת העשור השני של המאה ה-21. תחילת ההכרה הגיעה עם זכייתה ב-2010 בפרס ג'ון וו. קמפבל לסופר חדש בכנס המדע הבדיוני העולמי באותה שנה. הצלחה נוספת נחלה מגווייר עם פרסום הנובלה שלה "כל לב הוא דלת" ב-2016, שזכתה בפרסי נבולה, הוגו ולוקוס לנובלה הטובה ביותר ב-2017. 

מגווייר היא כותבת פורה במיוחד, עם קצב כתיבה של בין 2 ל-6 רומנים בשנה, עשרות סיפורים קצרים, מאמרים ואוספי שירה. בנוסף לאלו, מגווייר כותבת בשם העט "מירה גרנט" ספרי זומבים בעולם ה-"Newsflash" (משחק מילים אשר ניתן להבין גם כ"מבזק" וגם כ"חדשות הבשר"), במסגרתו היא פרסמה ספר כל שנה החל מ-2010 ועד 2017.
ב-2013, קיבלה מגווייר מספר שיא של מועמדויות לפרסי ההוגו עם חמש מועמדויות סך הכל, שתיים עבור עבודתה כ"מירה גרנט" ועוד שלוש תחת שמה.
מגווייר ידועה בשימוש החוזר שלה בתמות הקשורות לעולם האגדות, וכמו כן בהצגת מגוון רחב של מיניות ומגדר אצל גיבורי ספריה מבלי שנושאים אלו יהיו המוטיב המרכזי של העלילה.

## קישורים חיצוניים

* 

## הערות שוליים

קטגוריה:סופרות פנטזיה אמריקאיות
קטגוריה:סופרי פנטזיה אמריקאים
קטגוריה:סופרים ויוצרים זוכי פרס הוגו
קטגוריה:סופרות להט"ביות
קטגוריה:בוגרות אוניברסיטת קליפורניה בברקלי
קטגוריה:בוגרי אוניברסיטת קליפורניה בברקלי
קטגוריה:אמריקאיות שנולדו ב-1978
קטגוריה:אמריקאים שנולדו ב-1978
האנסמבל הגאה

**האנסמבל הגאה** היא קבוצת תיאטרון קהילתי של צעירים להט"ביים הפועלת במרכז הגאה.

## הקמה

האנסמבל הגאה הוקם במרכז הגאה ב-2009 על ידי טליק ניניו ודניאל שושני, כהמשך ישיר של פעילות להקת הנוער הגאה הכוכבים של איגי שפעלה בין השנים 2004-2009.

המטרה הייתה לייסד קבוצת תיאטרון קהילתית לחברות וחברי הקהילה (אך לא רק) בשנות ה-20 וה-30 לחייהם, אשר יעלו תכנים גאים הקשורים לנושאים המעסיקים בנות ובני גילאים אלו.

## מנהלים

טליק ניניו היה במאי האנסמבל בין השנים 2009–2015. בשנת 2016 החליפה אותו כבמאית האנסמבל רקפת בנימין עד שנת 2025. הבמאי הנוכחי הוא יאיר שפירא

מנהל האנסמבל בין השנים 2009-2011 היה דניאל שושני. החליף אותו דקל נוי בין השנים 2012–2015. המנהל הנוכחי של האנסמבל הוא תמיר וינברג

## היסטורית הפקות

בנוסף לכך האנסמבל מפיק בכל יום השואה את טקס יום הזיכרון לקורבנות הקהילה הגאה.

## חברי האנסמבל

בין חברות וחברי האנסמבל לאורך השנים:

## קישורים חיצוניים
* 

## הערות שוליים

קטגוריה:תל אביב-יפו: תיאטראות
טוני נאדר

**טוני אבו נאדר** (באנגלית: **Tony Nader**; בערבית: **طوني أبو ناضر**, טוני אבו נאצ'ר) הוא מדען מוח לבנוני. חוקר, דיקן אוניברסיטה והמנהל העולמי של תוכנית המדיטציה הטרנסנדנטלית.

נאדר עבד עם דיפאק צ'ופרה במרכז הרפואי "מהרישי איורוודה" במסצ'וסטס וב-1994 פרסם את ספרו הראשון, "הביטוי של הוודה והספרות הוודית בפיזיולוגיה אנושית". הוא נשיא האוניברסיטה למינהל מהרישי (הולנד) והאוניברסיטה הפתוחה ע"ש מהרישי.

בשנת 2000 קיבל נאדר את התואר "הריבון הראשון של המדינה הגלובלית לשלום עולמי " ממייסד המדיטציה הטרנסנדנטלית מהרישי מהש יוגי, בשנת 2008, הוכרז כממשיך דרכו של המהרישי כמנהיג הכלל-עולמי של ארגון המדיטציה הטרנסנדנטלית. נאדר פרסם את ספרו השני, "הראמאיאנה בפיזיולוגיה האנושית" בשנת 2011. בשנת 2015 ייסד נאדר את "כתב העת הבינלאומי למתמטיקה ולתודעה", שהוא משמש כעורכו הראשי.

## השכלה
הוא בעל תואר שני ותואר דוקטור (MD) ברפואה פנימית ופסיכיאטריה, קיבל דוקטורט (PhD) נוסף מהמכון הטכנולוגי של מסצ'וסטס (MIT) בתחום המוח ומדעים קוגניטיביים. הוא היה רופא אורח במרכז המחקר הקליני שלו. את הפוסט-דוקטורט שלו עשה כעמית קליני למחקר בבית החולים הכללי מסצ'וסטס ובבית הספר להוראת רפואה של אוניברסיטת הרווארד.
## קריירה
נאדר ערך מחקרים בתחום הפעילות ההורמונלית, הנוירוכימיה, הנוירואנדוקרינולוגיה, על התפקיד הרפואי של המוליכים העצביים ועל הקשר בין גיל, התנהגות, תזונה, השפעות עונתיות ומצבי רוח. נאדר מדווח כי ברצונו לזכות בהבנה מלאה של הרוח והגוף ויחסיהם עם התודעה והפיזיולוגיה האנושית, הובילו אותו ל"התעוררות רוחנית" ולחקר המדע הוודי עם המהרישי. נאדר אמר כי למד ממהרישי על "שדה הרוחני (הלא-פיזי), שאינו חומר וכיצד הוא מתבטא ביקום". כפרופסור ומנהל, נאדר ניהל את התוכניות לבריאות הוודית על שם מהרישי והרצה בלמעלה מ-50 מדינות.

בספרו משנת 1994 פיזיולוגיה אנושית: ביטוי וודה והספרות הוודית, הראה נאדר מתאם אחד לאחד של מבנה ותפקוד בין 40 ההיבטים של הספרות הוודית לבין 40 חלקים מהפיזיולוגיה האנושית. עוד אמר כי גילה קווי דמיון בין ההשפעה האסטרולוגית של כוכבי הלכת לחלקים במוח האנושי. על פי הדיווחים, גוף העבודה הזה "נגזר" מהרעיונות של המהרישי ומההכשרה של נאדר בעצמו בפיזיולוגיה של המוח. במאי 1995 נאדר היה נואם מרכזי באוניברסיטת למינהל ע"ש מהרישי והציג את "התגלית האחרונה שלו כיצד חוק הטבע מנהל את הפיזיולוגיה, ואת היישום של ידע זה כדי למנוע ולמגר בעיות." הספר תואר כניסיון לתעד את הבסיס המדעי של "הפרשנות של המהרישי לאדוויטה וודנטה והוודות. על ידי קשר נוירואנטומיה ונוירופיזיולוגיה לאסטרולוגיה ולפילוסופיה הוודית".]

## קישורים חיצוניים

## הערות שוליים

קטגוריה:ילידי 1955
קטגוריה:מדעני מוח
קטגוריה:מדענים לבנונים
קטגוריה:בעלי תואר דוקטור מהמכון הטכנולוגי של מסצ'וסטס
אישטוואן אורקני שטרסר

**אִישְטוַואן אוֹרְקֵנִי שְטרַסֶר** (בהונגרית: **Örkényi Strasser István**; סנטש, הונגריה 6 בפברואר 1911 – קִישְקוּנְהַלֹש, 11 באוקטובר 1944) היה פסל הונגרי-יהודי, שנספה בשואה.

## קורות חיים
אורקני שטרסר נולד במשפחה יהודית בעיר סנטש בדרומו של המישור ההונגרי הגדול. אמו מתה מוקדם בילדותו. אביו, שאנדור שטרסר, שימש כיועץ המס של עירית סנטש. כישרונו של הנער בא לביטוי כבר בגיל מוקדם ובאמצעות מלגה עירונית למד במכללה לאומנויות בבודפשט בשנים 1933-1932. משנת 1935 השתתף בתערוכות. בשנים 1935, 1937 ו 1938 הוענקו לו מספר פרסים חשובים. הוא השתתף גם בתערוכה של האגודה החדשה לאמנים (KÚT) בסלון הלאומי. בשנת 1940 הוצגו יצירותיו בהיכל האמנות (בודפשט) ומאוחר יותר, בשל יהדותו, רק בתערוכות האמנות של האיגוד הלאומי לתרבות יהודית הונגרית אומיקה - ההתאחדות הלאומית היהודית-הונגרית לחינוך (OMIKE).

הוא יצר כמה דיוקנאות בהזמנה. משכר הטרחה שקיבל פתח בשנת 1939 בית ספר פתוח לאמנות שפעל עד 1943. את בית ספר הערב, שניהל בשותפות עם בֶּרְנַט אַאוּרֶל, פקדו בעיקר צעירים שבגלל מוצאם היהודי החוקים נגד היהודיים לא אפשרו להם להיכנס ללימודים בקולג'. משנת 1941 הוא נקרא מספר פעמים לשירות עבודה (עבודות כפייה ליהודים במסגרת הצבא ההונגרי). בשרותו בקייב הוא עיצב דיוקנאות של קציני צבא, ולכן שוחרר מהעבודה הפיזית הקשה. בשנת 1944 הוא היה חלק מפלוגת שרות העבודה שחבריה נרצחו ב -11 באוקטובר על ידי חיילי אס. אס. בתחנת הרכבת של קישקונהאלאש בהונגריה. בשנת 1947 הוצגה תערוכת עבודותיו לזכרו (יחד עם עבודותיו של דוד ינדי) בגלריה פוקוס בבודפשט ובשנת 1969 בעיר הולדתו ב"מוזיאון קוסטה יוז'ף" בסנטש.

## ראו גם
* הלקסיקון לאומנות (בהונגרית) Művészeti lexikon. Fel. szerk. Lajta Edit. Bp., Akadémiai Kiadó, 1965-1968.
* הלקסיקון החדש לקורות חיים (בהונגרית) Új magyar életrajzi lexikon. Főszerk. Markó László. Bp., Magyar Könyvklub.

## לקריאה נוספת
האתר הרשמי של אומיקה (בהונגרית)

## קישורים חיצוניים
* הלקסיקון לקורות חיים (בהונגרית*) Magyar életrajzi lexikon II. (L–Z).* Főszerk. Kenyeres Ágnes. Budapest: Akadémiai. 1969.
* חלוקי זיכרון. השואה באומנות ההונגרית 1938–1945 S. Nagy Katalin. *Emlékkavicsok. Holocaust a magyar képzőművészetben 1938–1945.*. Budapest: Glória Kiadó, 170–171. o. (2006). 
* אישטוואן אורקני שטרסר - קורות חיים Nagy Ildikó: *Örkényi Strasser István – életrajz*. Hetedhét Játékmúzeum. (Hozzáférés: 2014. augusztus 7.)
* ראיון על המורשת של האומן (בהונגרית) במגזין "עבר ועתיד" Götz Eszter (interjúja az Örkényi Strasser István-hagyatékról): *Porból vétettünk…*. (Hozzáférés: 2014. augusztus 3.) *Múlt és Jövő* 1994. 3. szám, 107–109. o.

## הערות שוליים

קטגוריה:פסלים יהודים הונגרים
קטגוריה:יהודים בשואה: הונגריה
קטגוריה:פסלים שנספו בשואה
קטגוריה:משתתפי פעילות האומנות אומיקה
קטגוריה:סנטש: אישים
קטגוריה:הונגרים שנולדו ב-1911
קטגוריה:הונגרים שנפטרו ב-1944
אייסל (זמרת)

**אייסל ממדובה** (; נולדה ב-3 ביולי 1989), הידועה בשם הבמה **אייסל** היא זמרת ג'אז, מוזיקת נשמה ופופ אזרית.

## ביוגרפיה
אייסל ממדובה נולדה בבאקו, בירת אזרבייג'ן שהייתה אז עוד בשליטת ברית המועצות. אייסל גדלה באזרבייג'ן. לאחר שסיימה את לימודיה התיכוניים הלכה ללמוד באקדמיית באקו למוזיקה.

באמצע שנת 2014 הוכרז כי אייסל תייצג את גאורגיה בתחרות הטורקיוויזיון שנערכה בקאזאן. אייסל הופיעה בחצי הגמר של התחרות במקום ה-4 בסדר ההופעות כשלפניה הופיעה טורקמניסטן ואחריה הופיעה אוזבקיסטן. בסוף ערב חצי הגמר התברר כי אייסל כשלה בהעפלה לגמר וסיימה במקום ה-25 והאחרון של התחרות.

ב-8 בנובמבר 2017, הוכרזה אייסל כנציגת אזרבייג'ן באירוויזיון 2018 וב-4 במרץ 2018 נחשף שירה "X My Heart". ב-8 במאי באותה השנה הופיעה אייסל בחצי הגמר הראשון של האירוויזיון, ראשונה בסדר ההופעות, לפני איסלנד. אייסל סיימה את התחרות במקום ה-11 בחצי הגמר הראשון והייתה זו השנה הראשונה בה אזרבייג'ן לא מצליחה להעפיל לגמר תחרות האירוויזיון.

## קישורים חיצוניים

## הערות שוליים

קטגוריה:באקו: אישים
קטגוריה:נציגי אזרבייג'ן באירוויזיון
קטגוריה:משתתפי אירוויזיון 2018
קטגוריה:זמרות אזריות
קטגוריה:בוגרי האקדמיה למוזיקה של באקו
קטגוריה:אזריות שנולדו ב-1989
איגוד תעשיית ההקלטות השוודי

**איגוד תעשיית ההקלטות השוודי** (בשוודית: **Grammofonleverantörernas förening**) הידוע גם כ-**GLF** הוא ארגון המייצג את תעשיית הקלטות המוזיקה של שוודיה. בין היתר, איגוד זה אחראי מאז שנת 1975, למצעדי הפזמונים הפועלים בשוודיה, וכך גם למצעדי האלבומים. בנוסף לכך, מעניק הארגון תוארי זהב ופלטינה עבור אלבומים, ותוארי זהב, פלטינה ויהלום עבור שירים.

איגוד זה כולל בתוכו חברות תקליטים שונות כמו; סוני BMG שוודיה AB, יוניברסל מיוזיק שוודיה AB והאחים וורנר שוודיה AB. מאז שנת 1986, מפעיל הארגון את "Grammotex".

## קישורים חיצוניים

* 

שוודיה
קטגוריה:שוודיה: תרבות